મુખ્ય ન્યાયમૂર્તિ દીપક મિશ્રા, ન્યાયમૂર્તિ આર. ભાનુમતી અને ન્યાયમૂર્તિ અશોક ભૂષણની બેન્ચ આજે ચાર અપરાધીઓ મૂકેશસિંહ, વિનય શર્મા, પવન ગુપ્તા અને અક્ષય ઠાકુરની રિવ્યૂ પિટિશન પર ચુકાદો સંભળાવ્યો હતો . આ ચાર અપરાધીઓ પૈકી મૂકેશ, પવન અને વિનયની રિવ્યૂ પિટિશન પર દલીલો સમાપ્ત થઇ ચૂકી છે, પરંતુ અક્ષય તરફથી દાખલ કરવામાં આવેલ રિવ્યૂ પિટિશન પર હજુ દલીલો થઇ શકી નથી, કારણ કે આ અરજી પાછળથી દાખલ કરવામાં આવી હતી. ત્રણ અપરાધીઓની રિવ્યૂ પિટિશન પર સુપ્રીમ કોર્ટની બેન્ચે પોતાનો ચુકાદો અનામત રાખ્યો હતો અને આજે પોતાનો ચુકાદો આપ્યો છે.